No-sql baasidega jääb kogu see  kahe erineva maailma vaheline konvertimine ja suured keerukused ära. Sa lihtsalt viskad objekti andmebaasile hambu ja edasi saab ta ise juba hakkama. Sama asi on päringutega - ma küsin objekte lihtsalt kasutades objektide omadusi ja objektide hierarhilist struktuuri (näiteks teen LINQ päringuid). Ma ei pea seejuures muretsema, et ega nüüd juhuslikult mingit suuremat sorti õudust andmebaasi ei saadeta, millega see ei pruugi hästi hakkama saada.